                                                                                                                
DOM ZDRAVLJA LIVNO
Broj: 01/1- 30-4- 851/3-26
Dana: 01.06.2026. godine 

Na temelju članka 20.a. Zakona o radu („Službene novine Federacije BiH“ broj:26/16, 89/18,23/20,44/22,39/24“), članka 20. i 21. Zakona o radu Hercegbosanske županije („Narodne novine HBŽ“ broj:10/22), članka 4. Uredbe o postupku prijema u radni odnos u javnom sektoru u Hercegbosanskoj županiji („Narodne novine HBŽ“broj:4/23), članka 4. stavak 3. Kolektivnog ugovora o pravima i obvezama poslodavaca i radnika-doktora medicine i stomatologije, medicinskih sestara i tehničara i pomoćnih radnika u djelatnosti zdravstva na području Hercegbosanske županije broj: 09-03-33-72/24 od 01.08.2024. godine, članka 4.Pravilnika o radu Doma zdravlja Livno broj  01/1-478/1-18 od 04.06.2018. godine i broj: 01/1-478/4-18 od 19.06.2023. godine, Pravilnika o unutarnjoj organizaciji i sistematizaciji radnih mjesta Doma zdravlja Livno broj: 01/1-478/2-19 od 31.01.2019., Odluke o potrebi zaključivanja ugovora o radu, proceduri provođenja javnog natječaja i kriterijima za izbor broj: 01/1-30-4-851/1-26 od 01.06.2026. godine i članka 28. točka 17. Statuta Doma zdravlja Livno ( "Narodne novine HBŽ" broj: 04/16,9/23) ravnatelj Doma zdravlja Livno raspisuje:

JAVNI NATJEČAJ
za prijam djelatnika u radni odnos na neodređeno vrijeme
u  Dom zdravlja Livno
Na osnovu ukazane potrebe za popunjavanjem upražnjenih radnih mjesta objavljuje se javni natječaj za sljedeće radno mjesto:
1. doktor medicine – 2 izvršitelja  (m/ž)

Izabranim kandidatima ponuditi će se zaključivanje ugovora o radu na neodređeno vrijeme uz ugovaranje probnog rada od 3 mjeseca. 
Opis poslova: opis poslova za navedene pozicije-radna mjesta u primarnoj zdravstvenoj zaštiti navedeni su u  Pravilniku o unutarnjoj organizaciji i sistematizaciji radnih mjesta Doma zdravlja Livno.
Opći uvjeti:

· stariji od 18 godina
· državljanstvo BiH
· opća zdravstvena sposobnost za obavljanje poslova radnog mjesta 

Posebni uvjeti:

· [bookmark: _Hlk149564292]Završen medicinski fakultet VSS
· Položen stručni ispit 
· Posjedovanje licence ili dokaz da je podnesen zahtjev za izdavanje licence kod nadležne komore
Ostale reference/kriteriji koje će se bodovati prilikom odlučivanja o izboru kandidata za radno mjesto su sljedeći: 

· Poznavanje rada na računalu-osnovnih programa word i excel ( bodovat će se s 1 bodom)
· Položen vozački ispit B kategorije ( bodovat će se 1 bodom)
· Usmeni ispit ( bodovati će se bodovima od 1-3 )

Kandidati koji ispunjavaju opće i posebne uvjete biti će pozvani na usmeni ispit telefonski ili putem e – mail-a. Ukoliko kandidati budu imali jednak broj bodova nakon bodovanja referenci/kriterija, prednost imaju osobe ratni vojni invalidi i članovi njihovih obitelji, članovi obitelji poginulih, umrlih, nestalih i razvojačenih branitelja, te osoba zaslužnih u Domovinskom ratu (nositelja ratnih odlikovanja), koje imaju prebivalište na području Hercegbosanske županije i koji su sudjelovali u obrani Hercegbosanske županije (sukladno članku 27. Zakona o dopunskim pravima branitelja "Narodne novine Hercegbosanske županije" broj: 11/06).
 
Potrebna dokumentacija:

-     Prijava koju su kandidati obavezni vlastoručno potpisati (obrazac prijave je obvezan i može se preuzeti na www.dz-livno.com ili u prostoriji Pravne službe DZ Livno)
-      Kraći životopis 
1. Izvod iz matične knjige rođenih (rodni list)
1. Uvjerenje o državljanstvu 
1. Uvjerenje o prebivalištu (CIPS)
1. Ovjerenu presliku diplome ili uvjerenja o diplomiranju (uvjerenje ne može biti starije od jedne godine, odnosno od roka potrebnog za izdavanje diplome), odnosno za kandidate koji su visoko obrazovanje stekli po bolonjskom procesu uz fakultetsku diplomu potrebno je dostaviti i dodatak diplomi. U slučaju da fakultet  nije završen u Bosni i Hercegovini, strana diploma  mora biti nostrificirana (dokaz o nostrifikaciji)
1. Ovjerenu presliku  uvjerenja o položenom stručnom ispitu
1. Ovjerenu presliku  licence nadležne komore ili potvrdu komore da je podnesen zahtjev za izdavanje ili obnovu licence

Pored obavezno traženih dokumenata kandidati mogu dostaviti dokaze za bodovanje posebnih referenci kao i davanja prednosti pri zapošljavanju: 

       -      Dokaz o statusu da se radi o osobi iz članka 1. ,2., 3. Zakona o dopunskim pravima    branitelja "Narodne novine Hercegbosanske županije" broj: 11/06) - ukoliko ga kandidat posjeduje
1. Dokaz o poznavanju rada na računalu-osnovnih programa word i excel (potvrda, certifikat, dokaz iz škole/fakulteta o predmetu informatika, računarstvo  i sl.) 
1. Dokaz o položenom vozačkom ispitu B kategorije- preslika važeće vozačke dozvole ili potvrda iz nadležnog MUP-a ukoliko je vozačka dozvola u postupku izdavanja

Svi dokumenti koji se dostavljaju moraju biti originali ili ovjerene preslike.
Napomena: izabrani kandidat je obvezan prije potpisivanja Ugovora o radu dostaviti liječničko uvjerenje o zdravstvenoj sposobnosti za obavljanje poslova radnog mjesta na koje se prijavio i uvjerenje o ne vođenju kaznenog postupka. Natječaj ostaje otvoren do popune radnih mjesta. Prijave se dostavljaju neposredno na protokol poslodavca ili putem pošte preporučeno na adresu:  Dom zdravlja Livno, Trg Domovinskog rata 3, 80101 Livno, BiH sa naznakom “Prijava na natječaj za prijem u radni odnos na radno doktor medicine ne otvaraj – otvara povjerenstvo“. Nepotpune prijave neće se uzimati u razmatranje. Sve dodatne informacije kandidati mogu dobiti na broj 034/200-341.  
                                                                                                                              Ravnatelj:
                                                                                  Josip Penić mag.oec.                                                                                    

